Беларусь ва Мўғулистон келаси йили ШҲТга аъзо бўлади
«ШҲТга аъзолиги кенгаймоқда. Бу ташкилотимизнинг халқаро нуфузи муттасил ошиб бораётганидан ишончли далолат беради. Бугун илк бор Эрон Ислом Республикаси вакили ШҲТга тўла ҳуқуқли аъзо сифатида Минтақавий аксилтеррор тузилмаси кенгаши ишида иштирок этмоқда», – деди Руслан Сейсембаев ШҲТ Минтақавий аксилтеррор тузилмаси кенгашининг 40-йиғилишида.
Унинг сўзларига кўра, келгуси йилда ШҲТга аъзо бўлиш тартиб-таомилларини якунловчи ишларга Беларусь Республикасидан тажрибали мутахассислар қўшилиши кутилмоқда.
«Бу каби ишлар Мўғулистонда ҳам олиб борилмоқда. Шу муносабат билан терроризм, экстремизм ва сепаратизмга қарши курашда кўп томонлама ҳамкорликни ривожлантиришга туртки бериш мақсадида кенгашда иштирок этиш учун ШҲТдаги кузатувчилар вакиллари таклиф этилди», – дея қўшимча қилди ҚР МХҚ вакили.
Муаллиф: Азамат Сиздиқбаев